Thursday, 22 March 2012 08:28
Debbie Erleigh het geweet Toby is nie vandag se kind nie toe sy hom so agt jaar gelede ontmoet het. Min kon sy raai dat di� wit reun ouer sal word as enige ander perd waarvan sy nog gehoor het.
Dit is eers nadat Debbie met Toby se eerste eienaar, Marcel Naud�, kontak gemaak het, dat sy besef het di� perd is vanjaar 41. Marcel het in Januarie spesiaal na Debbie se stalle, Silva Pegasus, in Boschkop gegaan toe hy hoor dat Toby nog lewe.
Toby was 34 jaar oud toe hy daar in 'n draad vasgesit het en 'n erge beenbesering opgedoen het. Debbie s� die veearts het nie baie moed gehad dat Toby sal regkom nie, en dit is toe dat Debbie vir Gerhard gevra het of sy Toby se sorg kan oorneem.
Debbie kruip agter Toby weg en s� die storie gaan oor haar perd en nie oor haar nie
"Daar was net iets spesiaals aan hierdie perd en ons het 'n baie hegte band opgebou toe ek sy beserings versorg het," s� Debbie.
Debbie is in Junie 2007 by Oryx weg, en het vir Gerhard gevra of sy vir Toby kan saamvat. Dit was seker moeilik om te glo dat iemand so 'n ou perd wil h�, maar daar was nie 'n manier wat Debbie vir Toby kon agterlaat nie.
Toby so ses jaar gelede by ?n opleidingskou
Debbie het tot verlede jaar nog een keer elke twee weke vir Toby in haar ryskool laat 'werk'. Oor die jare het hy generasies kinders leer ry en spring. Sy s� dat sy later net die kleinste kinderlyfies op Toby gesit het sodat hy kon voel hy doen iets.
Blykbaar raak Toby depressief as hy nie nuttig voel nie. Volgens Debbie is Toby 'n 'geneser' en sy sit hom by ander siek diere om hulle te laat beter voel. Hy laat haar selfs beter voel as iets met haar fout is, s� Debbie.
Inge Wagner, Debbie se vennoot, toe hulle nog by Oryx was, voor Toby aan Debbie behoort het. Hulle het hom vol pienk room gesmeer om die vlie� van hom af te hou
"Toby is 'n 'Duracell' perd," s� Debbie. "Hy gaan net aan en aan." Hy het al baie beserings oorleef en die onlangste daarvan is toe Debbie se hings, Padanto, hom aangeval het. Tog herstel Toby elke keer van die ernstigste wonde.
Toby by ?n skou wat op 3 September 2005 by Oryx gehou is
Maar nie een van di� dinge is die geheim van Toby se ho� ouderdom nie, s� Debbie. Sy glo dat baie liefde en aandag natuurlik bydra, maar sy vermoed dat Toby vir haar hier bly. Hy weet dat sy nog lank nie gereed is om sonder hom te wees nie.